A kooperatív járműkommunikáció multimédia-átvitel alapú alkalmazásai
Bokor László, BME VIK HIT

A járművek és infrastruktúra-elemek közvetlen és kooperatív kommunikációjának (V2X – Vehicle-to-everything) kora elérkezett, az új technológia hatalmas innovációt ígér a közlekedésben és felgyorsítja az intelligens városok fejlődését. Az utazó emberek számára a jármű jelenti majd az intelligens otthon természetes kiterjesztését, és az ezekben a környezetekben egyre nagyobb jelentőségű multimédia alkalmazások alapvető mobil infrastruktúráját. Az előadás célja bemutatni azokat a technológiákat és a rájuk támaszkodó gyakorlati használati eseteket, melyek hatékony V2X multimédia-átvitelt támogatva teremtik meg a modern járműfedélzeti tájékoztató, szórakoztató, vagy éppen speciális biztonsági és egészségügyi alkalmazások terjedéséhez szükséges feltételeket.